ยาโยอิ ร้านอาหารญี่ปุ่นยอดนิยมอีกร้านหนึ่งในประเทศไทย ชื่อร้านนี้มีสาขาอยู่ทั่วประเทศไทยโดยเฉพาะตามห้างสรรพสินค้า ส่วนใหญ่จะมีชื่อร้านนี้อยู่ทั้งนั้น ชอบร้านนี้ตรงที่อาหารรสชาติพอทานได้ อาหารมาเร็วและราคาย่อมเยา มาวันนี้พอพนักงานพามานั่ง ก็เห็นที่โต๊ะมีจอทีวีมาติดอยู่ด้วย ลองกดเล่นดูก็สามารถใช้เรียกพนักงานหรือใช้สั่งอาหารก็ได้ มีรูปอาหารให้ดูพร้อมราคาเพื่อประกอบการตัดสินใจ ใช้ก็ง่าย เป็นห่วงกลัวพนักงานเสริฟในชุดกระโปรงสีชมพูคาดผ้ากันเปื้อนสีเทาจะตกงานเหลือเกิน

อาหารที่ได้ลองชิมวันนี้ก็มีไก่คาราอาเกะสไปซี่ 79฿ ได้ไก่ชุบแป้งทอดชิ้นกลมมา 5 ชิ้น มีผงปรุงรสโรยมาข้างบนไก่ด้วย  ผงปรุงรสมีรสเค็มเผ็ตคล้ายผงปรุงรสในซองบะหมี่สำเร็จรูป เนื้อไก่นุ่มดีแป้งก็ทอดมากรอบใช้ได้ รสชาติได้ตามมาตรฐาน